
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 6 

29 Ιανουάριου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

9. Σύσταση ενιαίας επιχείρησης ύδρευσης αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΑΜΠΕΛΩΝΑ - 
ΒΡΥΟΤΟΠΟΥ (ΔΕΥΑ-ΑΒ) του Ν. Λάρισας» ... 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Έγκριση παραχώρησης κατά χρήση και χωρίς αντάλ¬ 
λαγμα, στο Δήμο Πατρέων, δημόσιας δασικής 


έκτασης 279.190 τ.μ. στη θέση «Ξερόλακκα» 
στα διοικητικά όρια Δήμου Πατρέων Ν. Αχαΐας, 
για δημιουργία χώρου λειτουργίας Υγειονομικής 
Ταφής οικιακών απορριμμάτων Δήμου Πα¬ 
τρέων . 2 

Αναπροσαρμογή της ετήσιας κρατικής εισφοράς προς 
το Μοντσενίγειο Κληροδότημα . 3 

ΑΠΟΦΑΣΕΙΣ 

Παράταση της προθεσμίας ισχύος των διατάξεων των 
ΠΔ/ΤΕ 2398/13.11.96 και 2399/13.11.96 ... 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

<ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 9 
Σύσταση ενιαίας επιχείρησης ύδρευσης αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΑΜΠΕΛΩΝΑ - ΒΡΥΟΤΟΠΟΥ (ΔΕΥΑ- 
ΑΒ) του Ν. Λάρισας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Α' 191/23.8.1980). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α' 
137/1985), σε συνδυασμό με τις διατάξεις του Π.Δ. 373/ 
1995 «Συγχώνευση των Υπουργείων Προεδρίας της Κυ¬ 
βέρνησης και Εσωτερικών στο Υπουργείο Εσωτερικών, 
Δημόσιας Διοίκησης και Αποκέντρωσης και καθορισμός 
των αρμοδιοτήτων του». 


3. Τις διατάξεις του άρθρου 29 του Α'του Ν. 1558/1985 
(ΦΕΚ ΑΊ 37/1985) όπως προσετέθη με το άρθρο 27 του 
Ν. 2081/1992 (ΦΕΚ Α' 154/1992), 

4. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης» . 

5. Την αριθμ. 25027/1984 (ΦΕΚ Β' 244/1984) από¬ 
φαση του Υπουργού Εσωτερικών. 

6. Την αριθμ. 54/1996 απόφαση του Δημοτικού Συμ¬ 
βουλίου Αμπελώνα και την 17/1996 απόφαση του Κοινο¬ 
τικού Συμβουλίου Βρυοτόπου. 

7. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Κρατικού 
προϋπολογισμού ή του προϋπολογισμού του Δήμου Αμπε¬ 
λώνα ή του προϋπολογισμού της Κοινότητας Βρυοτόπου, 
η οποία δεν καθορίζεται ειδικότερα λόγω αδυναμίας 
προσδιορισμού της επιβαρύνσεως, 

8. Την αριθμ. 595/1996 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 
Σύσταση 

Εγκρίνονται οι αριθμ. 54/96 και 17/96 αποφάσεις του 
Δημοτικού Συμβουλίου Αμπελώνα και του Κοινοτικού Συμ¬ 
βουλίου Βρυοτόπου αντίστοιχα, που αφορούν στην από 
κοινού σύσταση ενιαίας επιχείρησης ύδρευσης - αποχέ¬ 
τευσης που έχει ως εξής: 

1. Συνιστάται από κοινού από το Δήμο Αμπελώνα και την 
Κοινότητα Βρυστόπου ενιαία επιχείρηση - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΑΜΠΕΛΩΝΑ - ΒΡΥΟΤΟΠΟΥ (ΔΕΥΑ-ΑΒ) 
του Νομού Λάρισας» (άρθρο 1 παρ. 1 του Ν 1069/ 
1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο, ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 

από τις διατάξεις του Ν. 1069/1980 «περϊ κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της Επιχείρησης είναι ο Δήμος Αμπελώνα του 
Νομού Λάρισας (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αμπελώνα και της Κοινότη¬ 
τας Βρυοτόπου (άρθρο 1 παρ. 3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ϋδατος και υγρών αποβλήτων (άρθρο 8 παρ. 1 Ν. 1069/ 
1980). 

Άρθρο 4 
Έσοδα 

Έσοδα της επιχείρησης είναι: 
α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης της σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο ύδρευσης (άρθρο 10 
παρ. 1 εδ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 
1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 


άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10παρ. 1 εδαφ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Άρθρο 5 

Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη, τα οποία ορίζονται 
μαζί με τους αναπληρωτές τους από το Δημοτικό Συμβού¬ 
λιο Αμπελώνα και το Κοινοτικό Συμβούλιο Βρυοτόπου. 
Από τα μέλη αυτά: 

α) Ένα (1) είναι αιρετός εκπρόσωπος του Κοινοτικού 
Συμβουλίου Βρυοτόπου. 

β) Τρία (3) είναι αιρετοί εκπρόσωποι του Δήμου Αμπε¬ 
λώνα, εκ των οποίων ένα προέρχεται από τη μειοψη¬ 
φία. 

γ) Δύο (2) είναι λαϊκά μέλη που ορίζονται από το Δημο¬ 
τικό Συμβούλιο Αμπελώνα και έχουν πείρα ή γνώσεις σχε¬ 
τικές με το αντικείμενο της επιχείρησης. 

δ) Ένα (1) είναι εκπρόσωπος του Κοινωνικού φορέα της 
Περιοχής. 

Σε περίπτωση που οι εργαζόμενοι είναι πάνω από είκοσι 
(20) στα μέλη του Διοικητικού Συμβουλίου μετέχει εκπρό¬ 
σωπος των εργαζομένων στη θέση του ενός λαϊκού μέ¬ 
λους. 

Ο εκπρόσωπος των εργαζομένων και του Κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο Αμπελώνα ορίζει από τα μέλη 
του Διοικητικού Συμβουλίου τον Πρόεδρο και τον Αντιπρό¬ 
εδρό του (άρθρο 3 παρ. 1 Ν. 1069/1980 και 278/Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 ΦΕΚ 244/Β 
αποφ. Υπ. Εσωτερικών). 

4. Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του ο Αντιπρόεδρος, εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών, Δη μ. Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 14 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΟΝ. ΛΗΜ. ήΙΟΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΑΞΕΙΣ ΥΠΟΥΡΓ ΙΚΟΥ ΣΥΜΒΟΥΛΙΟΥ 

( 2 ) 

Πράξη 4 της 16 Ιανουάριου 1997 
Έγκριση παραχώρησης κατά χρήση και χωρίς αντάλλαγμα, 
στο Δήμο Πατρέων, δημόσιας δασικής έκτασης 
279.190 τ.μ. στη θέση «Ξερόλακκα» στα διοικητικά 
όρια Δήμου Πατρέων Ν. Αχαΐας, για δημιουργία χώρου 
λειτουργίας Υγειονομικής Ταφής οικιακών απορριμμά¬ 
των Δήμου Πατρέων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
ιδίως του άρθρου 45 (ΦΕΚ τ.Α' 289/29.12.1979). 

β. Τις διατάξεις του άρθρου 13 παρ. 2Β και 3 του Ν. 
1734/1987 «Βοσκότοποι και ρύθμιση ζητημάτων σχετι¬ 
κών με κτηνοτροφική αποκατάσταση και με άλλες παρα¬ 
χωρήσεις, καθώς και θεμάτων που αφορούν δασικές 
εκτάσεις» (ΦΕΚ τ.Α' 189/26.10.1987), όπως τροποποιή¬ 
θηκε με το άρθρο 12 του Ν. 2116/1993 «Επιδότηση επι¬ 
τοκίου στεγαστικών δανείων σε δικαιούχους στεγαστικής 
συνδρομής και άλλες διατάξεις» (ΦΕΚ τ.Α' 18/ 
18.2.1993). 

γ. Τα αριθμ. 26323/Δ' 201/31.10.1988 και 114/96/ 
11.1.1996 έγγραφα του Δήμου Πατρέων, με τα οποία 
ζητά την παραχώρηση δημόσιας δασικής έκτασης 
279.190 τ.μ. στη θέση «Ξερόλακκα» στα διοικητικά όρια 
Δήμου Πατρέων Ν. Αχαΐας, για δημιουργία χώρου λειτουρ¬ 
γίας Υγειονομικής Ταφής οικιακών απορριμμάτων. 

δ. Το αριθμ. 21734/1676/8.12.1988 έγγραφο της Β’ 
Οικονομικής Εφορίας Πατρών, από το οποίο προκύπτει 
ότι δεν υπάρχουν καταγραμμένα δημόσια κτήματα στη 
θέση «Ξερόλακκα» Περιφέρειας Δήμου Πατρέων, πρσκει- 
μένου να διατεθούν για δημιουργία χώρου υγειονομικής 
ταφής απορριμμάτων. 

ε. Την από 9.1.1989 βεβαίωση της Δ/νσης Γεωργίας Ν. 
Αχαΐας, σύμφωνα με την οποία στην περιοχή αρμοδιότη¬ 
τας της Δ/νσης Γεωργίας Ν. Αχαΐας δεν υφίστανται εκτά¬ 
σεις, οι οποίες διαχειρίζονται στα πλαίσια της Αγροτικής 
Νομοθεσίας, καθώς και ότι, δεν έχουν παραχωρηθείχορ- 
τολιβαδικά εδάφη στα πλαίσια του άρθρου 74 του Ν. 998/ 
1979, ή άλλα εδάφη ή γήπεδα ή οικόπεδα του Δημοσίου, 
που μπορούν να διατεθούν για τον ανωτέρω σκοπό. 

στ. Το αριθμ. 5/2/16.3.1989 πρακτικό-γνωμοδότηση 
του Νομαρχιακού Συμβουλίου Αχαΐας, με το οποίο γνωμο- 
δοτεί, ομόφωνα, για την εν λόγω παραχώρηση. 

ζ. Την αριθμ. Ζα/1831/30.8.1991 εισήγηση της Δ/νσης 
Δασών της Νομαρχίας Αχαΐας, για την ικανοποίηση του αι¬ 
τήματος του Δήμου Πατρέων. 

η. Το αριθμ. 5171/9.7.1992 έγγραφο του Δασαρχείου 
Πατρών, από το οποίο προκύπτει ότι, η εν λόγω δημόσια 
δασική έκταση δεν παρουσιάζει ιδιαίτερο δασοπονικό εν¬ 
διαφέρον, ούτε και συντρέχουν οι προϋποθέσεις του άρ¬ 
θρου 38 παρ. 1 του Ν. 998/1979 για κήρυξή της ως ανα¬ 
δασωτέας. 

θ. Τις αριθμ. X. 5598/20.8.1990 «Έγκριση χώρου για 
διάθεση στερεών αποβλήτων» και 9818/29.12.1995 
«Ανανέωση αδείας λειτουργίας Χ.Υ.Τ.Α. Δήμου Πατρέων» 
αποφάσεις του Νομάρχη Αχαΐας. 
ι. Την αριθμ. 69269/5387/24.10.1990 κοινή απόφαση 


των Υπουργών Εσωτερικών, Εθνικής Οικονομίας, Γεωρ¬ 
γίας, Πολιτισμού, Εμπορικής Ναυτιλίας, Τουρισμού, Περι¬ 
βάλλοντος, Χωροταξίας και Δημοσίων Έργων, Βιομηχα¬ 
νίας, Ενέργειας και Τεχνολογίας και Μεταφορών και Επι¬ 
κοινωνιών «Κατάταξη έργων και δραστηριοτήτων σε κατη¬ 
γορίες, περιεχόμενο Μελέτης Περιβαλλοντικών Επιπτώ¬ 
σεων (ΜΠΕ), καθορισμός περιεχομένου ειδικών περιβαλ¬ 
λοντικών μελετών (ΕΠΜ) και λοιπές συναφείς διατάξεις, 
σύμφωνα με το Ν. 1650/1986» (ΦΕΚ τ.Β' 678/ 
25.10.1990). 

ια. Το αριθμ. 326/21.2.1992 έγγραφο της Κτηματικής 
Υπηρεσίας της Νομαρχίας Αχαΐας, στο οποίο αναφέρεται 
ότι, η Υπηρεσία δεν γνωρίζει για την ύπαρξη άλλων μη δη¬ 
μοσίων εκτάσεων σνηκουσών σε ιδιώτες, οι οποίοι μπο¬ 
ρούν να απαλλοτριωθούν για τον παραπάνω σκοπό. 

ιβ. Την, από Ιούνιο 1993, Μελέτη Περιβαλλοντικών Επι¬ 
πτώσεων από τη δημιουργία του Νέου Χώρου Υγειονομι¬ 
κής Ταφής Απορριμμάτων στη θέση «Ξερόλακκα» του Δή¬ 
μου Πατρέων, η οποία υποβλήθηκε από τη Δ/νση Έργων 
του Δήμου Πατρέων, με το αριθμ. 20892/93/Δ" 199/ 
12.8.1993 έγγραφο, προς το Υπουργείο Περιβάλλοντος, 
Χωροταξίας και Δημοσίων Έργων, για θεώρηση. 

ιγ. Την αριθμ. 90100/4.12.1995 κοινή απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων και του Αναπληρωτή Υπουργού Εσωτερικών, Δημό¬ 
σιας Διοίκησης και Αποκέντρωσης «Έγκριση περιβαλλο¬ 
ντικών όρων για τη λειτουργία χώρου διάθεσης οικιακών 
απορριμμάτων του Δήμου Πατρέων». 

ιδ. Το αριθμ. 2826/7.8.1996 έγγραφο του Δασαρχείου 
Πατρών, στο οποίο αναφέρεται ότι, η προς παραχώρηση 
έκταση χρησιμοποιείται από το 1993 και πριν από την επι¬ 
λογή του χώρου, έγιναν προσπάθειες εξεύρεσης άλλων μη 
δασικών περιοχών, αλλά τέτοιος χώρος σε μη δασική 
έκταση δεν υπάρχει. 

ιε. Το γεγονός ότι, η κατασκευή του συγκεκριμένου έρ¬ 
γου επιβάλλεται από λόγους δημοσίου συμφέροντος. 

ιστ. Την αριθμ. 08447/6299/23.12.1996 εισήγηση του 
Υπουργού Γεωργίας 

ιζ. Τα στοιχεία του σχετικού φακέλλου, αποφασίζει: 

1. Εγκρίνει την παραχώρηση κατά χρήση και χωρίς 
αντάλλαγμα στο Δήμο Πατρέων, δημόσιας δασικής έκτα¬ 
σης 279.190 τ.μ., στη θέση «Ξερόλακκα» που βρίσκεται 
στα διοικητικά όρια του Δήμου Πατρέων, όπως αυτή απει¬ 
κονίζεται με στοιχεία Δ.Ε. στο, με κλίμακα 1:2000, Τοπο- 
γραφικό Διάγραμμα, το οποίο συντάχθηκε από τον θ. Δε- 
λέγκο, Τοπ.-Μηχ. και θεωρήθηκε από τον X. Κουφοπάνο 
Δ/ντή Τ.Υ.Δ.Π., για τη δημιουργία χώρου λειτουργίας 
Υγειονομικής Ταφής οικιακών απορριμμάτων. 

2. Η έγκριση παρέχεται με τους κάτωθι όρους και υπο¬ 
χρεώσεις: 

α) Η έκταση να περιφραχθεί με τοίχο ύψους 2 μ. και 
πάνω από αυτόν να τοποθετηθεί δικτυωτό σύρμα, ύστερα 
από υπόδειξη της Δασικής Υπηρεσίας και ανάλογα με το 
βαθμό κινδύνου προκλήσεως πυρκαγιών στην παρακεί¬ 
μενη δασική βλάστηση. 

β) Να δημιουργηθεί αντιπυρική ζώνη γυμνή βλαστή- 
σεως, πλάτους 5 μ., μέσα από τον τοίχο, έτσι, ώστε να δια¬ 
κόπτεται η συνέχεια της βλάστησης. 

γ) Να εξασφαλισθούν δεξαμενές νερού στο χώρο επέμ¬ 
βασης, για αντιμετώπιση τυχόν πυρκαγιάς. 

δ) Να αντικατσστσθεί και επανενταχθεί ο χώρος, με μέ¬ 
ριμνα του Δήμου Πατρέων, με αναδασώσεις, σταδιακά, 

ήτοι, μετά την εκμετάλλευση του κάθε επί μέρους χώρου, 
με τη συνεργασία του Δασαρχείου Γιατρών και σύμφωνα 
με τα προβλεπόμενα στη μελέτη περιβαλλοντικών επι¬ 
πτώσεων. 

ε) Δεν επιτρέπεται σε καμία περίπτωση η καύση των 
απορριμμάτων. 

στ) Να τηρηθούν οι περιβαλλοντικοί όροι που έχουν τε¬ 
θεί με την Α.Π. οικ. 90100/4.12.1995 κοινή απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων και Αναπληρωτή Υπουργού Εσωτερικών, Δημόσιας 
Διοίκησης και Αποκέντρωσης. 

ζ) Σε περίπτωση μη εφαρμογής των παραπάνω όρων, η 
παρούσα παύει να ισχύει, χωρίς καμία άλλη διατύπωση και 
η έκταση επανέρχεται στη διαχείριση της Δασικής Υπηρε¬ 
σίας, διεπόμενης από τις, περί δασών, διατάξεις 

η) Η παραχώρηση θα διαρκέσει, όσο υφίσταται ο σκο¬ 
πός για τον οποίο έγινε. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

(3) 

Πράξη 5 της 16 Ιανουάριου 1997 
Αναπροσαρμογή της ετήσιας κρατικής εισφοράς προς το 
Μοντσενίγειο Κληροδότημα. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπάψη: 

α. Τις διατάξεις του Ν. ΑΦΔ' της 28 Μαΐου / 8 Ιουνίου 
1887 «περί συμβιβαστικής λύσεως των εκκρεμών διαφο¬ 
ρών μεταξύ του Δημοσίου, της εγχωρίου περιουσίας της 
νήσου Κερκύρας και του Μοτζενιγείου κληροδοτήμα¬ 
τος». 

β. Τις διατάξεις του Ν.Δ. 324/1947 «Περί αναπροσρα- 
μογής ενίων περιοδικών υποχρεώσεων Ελληνικού Δημο¬ 
σίου». 

γ. Τις διατάξεις του Ν.Δ. 1232/1972 «Περί ρυθμίσεως 
περιοδικών τινών υποχρεώσεων του Δημοσίου» {ΦΕΚ Α' 
162/1972). 

δ. Την αριθμ. 1404/1957 Π.Υ.Σ. «Περί αναπροσαρμο¬ 
γής της ετήσιας Κρατικής εισφοράς προς το Μοντσενί- 
γειον κληροδότημα» (ΦΕΚ τ.Α' 227/9.11.1957). 

ε. Την αριθμ. 1107147/1239/006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών» (ΦΕΚ τ.Β’/922/ 
7.10.1996). 

στ. Την αριθμ. 1099082/3372/Β0011 /3.12.1996 εισή¬ 
γηση του Υφυπουργού Οικονομικών Γεωργίου Δρυ, η 


οποία διαβιβάσθηκε με το αριθμ. 1133636/4432/Β0011 / 
16.12.1996 έγγραφο του Υπουργείου Οικονομικών. 

ζ. Το αριθμ. 2057069/23.8.1996 έγγραφο του Γενικού 
Λογιστηρίου του Κράτους, αποφασίζει: 

Εγκρίνει την καταβολή, χαριοτικώς, κρατικής εισφοράς 
προς το Μοντσενίγειο κληροδότημα, ύψους ενός εκατομ¬ 
μυρίου (1.000.000) δρχ. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

ψ 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦- 

Α ΠΟΦΑΣΕΙ Σ 

(4) 

Πράξη Διοικητή αριθ. 2405/10.1.97 
( Αρθρο 1 του Ν. 1266/82) 

Παράταση της προθεσμίας ισχύος των διατάξεων των 
ΠΔ/ΤΕ 2398/13.11 96 και 2399/13.11.96. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

ο) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Τη ΠΔ/ΤΕ 1843/30.11.90, σχετικά με τη δημιουργία 
χρεωστικών υπολοίπων, μέχρι 5 εργάσιμων ημερών, στους 
τρεχούμενους λογαριασμούς που τηρούνται στα πιστω¬ 
τικά ιδρύματα από τις χρηματιστηριακές εταιρίες. 

γ) Τις ΠΔ/ΤΕ 2398/13.11.96 και 2399/13.11.96 με τις 
οποίες παρασχέθηκε αντίστοιχα η ευχέρεια (ί) οι πιο πάνω 
χρεώσεις που προκύπτουν μέχρι και τις 10.1.97 να τακτο¬ 
ποιούνται εντός 30 εργάσιμων ημερών το αργότερο και (ϋ) 
έκδοσης από τα πιστωτικά ιδρύματα εγγυητικών επιστο¬ 
λών υπέρ των χρηματιστηριακών εταιριών μέχρι και τις 
10.1.97 

δ) Το 7004/9.1.967 (ΑΠ 16822) έγγραφο του Προέ¬ 
δρου της Επιτροπής Κεφαλαιαγοράς, αποφάσισε τα ακό¬ 
λουθα: 

Παρατεινεται από 10 Ιανουάριου 1997 μέχρι και 10 
Απριλίου 1997 η ισχύς των διατάξεων των ως άνω ΠΔ/ΤΕ 
2398/13.11.96 και 2399/13.11.96. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



